কী কথা তাহার সাথে | সাহিত্য সাময়িকী | Jugantor
মঙ্গলবার, ০৮ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
উপসম্পাদকীয়
বাংলার মুখ
নগর-মহানগর
ইসলাম ও জীবন
সাহিত্য সাময়িকী
চাকরির খোঁজ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আইটি বিশ্ব
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
উপসম্পাদকীয়
বাংলার মুখ
নগর-মহানগর
ইসলাম ও জীবন
সাহিত্য সাময়িকী
চাকরির খোঁজ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আইটি বিশ্ব
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সাহিত্য সাময়িকী (০৩ মার্চ, ২০১৭)ইসলাম ও জীবন (০৩ মার্চ, ২০১৭)চাকরির খোঁজ (০৩ মার্চ, ২০১৭)সুস্থ থাকুন (২৫ ফেব্রুয়ারি, ২০১৭)সুরঞ্জনা (২৭ ফেব্রুয়ারি, ২০১৭)অর্থনীতি (২৬ ফেব্রুয়ারি, ২০১৭)তারাঝিলমিল (০২ মার্চ, ২০১৭)প্রতিমঞ্চ (২৮ ফেব্রুয়ারি, ২০১৭)স্বজন সমাবেশ (০১ মার্চ, ২০১৭)প্রকৃতি ও জীবন (২১ জানুয়ারি, ২০১৭)ঘরে বাইরে (২৮ ফেব্রুয়ারি, ২০১৭)পরবাস (২৮ জানুয়ারি, ২০১৭)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)বৈশাখ সংখ্যা (১৪ এপ্রিল, ২০১৬)যুগান্তর বিশেষ আয়োজন (০৮ মার্চ, ২০১৬)স্বাধীনতা দিবস সংখ্যা (২৬ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)এইচএসসির ফল (১৯ আগস্ট, ২০১৬)রক্তে ভেজা ২১ আগস্ট (২১ আগস্ট, ২০১৬)১৭ বছরে যুগান্তর (০৩ ফেব্রুয়ারি, ২০১৬)ইউনিয়ন পরিষদ নির্বাচন ২০১৬ (০৫ জুন, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)আলোকচিত্রে মহান স্বাধীনতা দিবস (২৭ মার্চ, ২০১৬)বৈশাখে আবহমান বাংলা (১২ এপ্রিল, ২০১৬)আলোকচিত্রে বর্ষবরণ (১৬ এপ্রিল, ২০১৬)এসএসসির ফল ২০১৬ (১২ মে, ২০১৬)বাজেট ২০১৬-১৭ (০৩ জুন, ২০১৬)নিহতদের প্রতি জাতির শ্রদ্ধা (০৫ জুলাই, ২০১৬)অপারেশন স্টর্ম টোয়েন্টি সিক্স (২৭ জুলাই, ২০১৬)জাতীয় শোক দিবস (১৬ আগস্ট, ২০১৬)বিচ্ছু (২৬ ফেব্রুয়ারি, ২০১৭)
দ্বিতীয় সংস্করণ
বিচ্ছু
হোম
সাহিত্য সাময়িকী
আহমেদ আববাস    |
প্রকাশ : ০৩ মার্চ, ২০১৭ ০০:০০:০০ | অাপডেট: ০৩ মার্চ, ২০১৭ ০০:৫৯:১৯
প্রিন্টঅঅ-অ+
কী কথা তাহার সাথে
এ জীবনে কখনও টিউটরের কাছে পড়ার সৌভাগ্য হয়নি। কিন্তু টিউশনি করতে হয়েছে প্রচুর। সে সময় আমার কীর্তনখোলার জোয়ারের মতো রমরমা অবস্থা। বগুড়া রোড পলিটেকনিক ছাত্রাবাস থেকে বাংলাবাজার হয়ে সাগরদি পর্যন্ত স্কুল শিক্ষার্থী মহলে গৃহশিক্ষক হিসেবে আমার নাম চারদিকে ছড়িয়ে পড়ে। স্কুলছাত্রদের মাঝে যেই শোনে, সেই আমার কাছে প্রাইভেট পড়তে আগ্রহ প্রকাশ করে। আর পড়ানোর ব্যাপারে সঙ্গতিহীন হলে অপেক্ষাকৃত মেধাবি ও যোগ্য ছাত্রদের হ্রাসকৃত মাত্রায় এবং অন্যান্য ক্ষেত্রে অভিজাত ছাত্রদের দিকে নজর দিতে থাকি। যাতে পড়ানোর বাজারটা ইচ্ছামতো ধরে রাখা যায়। উল্লেখ্য, এ বগুড়া রোডেই বাংলা ভাষার অন্যতম প্রধান আধুনিক কবি জীবনানন্দ দাশ তার নিজ বাসভূমে জীবদ্দশার অর্ধেকেরও বেশি সময় অতিবাহিত করেন।
আমি বাংলাবাজারের কথা বলছি। এক বন্ধুর অনুরোধে শিপলু-কিসলুদের বাসায় পড়ানো শুরু করি। শিপলু জেলা স্কুলের নবম শ্রেণির বিজ্ঞানের ছাত্র। বার্ষিক পরীক্ষার আগে মাত্র ছ’মাস টিউশনি করি। এতেই শিপলু তার রোল নং ৩৯ থেকে ৫ এ আনতে সক্ষম হয়। ছোট কিসলুর কাক্সিক্ষত ফলাফলে ওদের বাসায় সবার কাছে আমার গ্রহণযোগ্যতা ঈর্ষণীয়ভাবে বেড়ে যায়। ফলে দৈনন্দিন বাসায় গেলে প্রায়শ আমাকে নানা পদের নাস্তা দিয়ে আপ্যায়ন করা হয়। গৃহকর্তা কাজের প্রয়োজনে ঢাকায় অবস্থান করেন বলে গৃহকর্ত্রী নিজেই মাঝে মধ্যে সামনে এসে কুশল বিনিময় করেন।
সংশ্লিষ্ট বিষয় সম্পর্কে চরম উৎকর্ষতা না থাকলেও অত্যন্ত লজ্জিত এবং বিনীতভাবে বলছি- শেখানোর কৌশল আমার ভেতরে কিছুটা হলেও বিদ্যমান। কীভাবে একজন স্টুডেন্টকে অংক বুঝাতে হয়, কীভাবে ইংরেজি শেখাতে হয়- সে টেকনিক ছাত্রজীবনেই আমি অবলীলাক্রমে রপ্ত করে ফেলি। ইংরেজি ও অংক এ দুটি বিষয় ভালোভাবে কবজা করার কারণে ছাত্রজীবনে টাকাকড়ির জন্য কখনও কারো কাছে মুখাপেক্ষি হতে হয়নি।
শহরতলির বুকে চমৎকার একতলা পাকাবাড়ি। প্রায় ১৮ শতাংশ জায়গার ওপর নির্মিত বাসভবনের চারদিকে সীমানা দেয়াল। সম্মুখ দিকের দেয়াল অপেক্ষাকৃত নিচু, সেখানে ওপর-নিচে সিমেন্ট সুড়কির ঢালাই থাকলেও মাঝখানে লোহার রড দিয়ে ফাঁকফাঁক করে রাখা হয়েছে, যাতে সহজেই আলো বাতাস ঢুকতে পারে। গলিপথ থেকে গেট পেরিয়েই দেখা যায় প্রবেশপথের দুধারে নানারকম পত্রপুষ্পের সমাহার। বাড়ির ভেতরের দিকে বৈচিত্রপূর্ণ ফলজ গাছ। লাগোয়া পাশাপাশি অনেক কামরার সমন্বয়ে ফ্লাটবাড়ির মতো বাসস্থান। মাঝখানে ভাড়ার ঘর সংলগ্ন বড়সড় একটি রান্নাঘর।
আমি সম্মানীর বিনিময়ে যে কক্ষে জ্ঞানদান করি- তার বাইরের দিকে একটা দরজা, অন্যটি ভেতরের দিকে। পড়ানোর সময় পর্যাপ্ত আলো বাতাসের প্রয়োজনে দুটি দরজাই খোলা থাকে। আমি চেয়ারটায় বসলে ডানে বামে দরজা, সামনে দু’জন ছাত্র। কিছুুদিন ধরে লক্ষ্য করা যাচ্ছে যে,- প্রায়ই একটি মেয়ে ভেতর দরজা দিয়ে ঢুকে বাইরের দরজা দিয়ে বেরিয়ে যায়। এটা যে তার ইচ্ছাকৃত ক্রিয়াকলাপ, তা আমার বুঝতে বাকি থাকে না। মনোসংযোগ তার দিকে ফেরানোর জন্যই এ অপ্রয়োজনীয় গমনাগমন। আমি মনেমনে চাইলেও অত্যন্ত দৃঢতার সঙ্গে বলি, শিপলু পড়ানোর সময় যেন ঘরের ভেতর দিয়ে কেউ যাতায়াত না করে। তোমার আপাকে বলে দিও, আর যেন কখনও সে না আসে।
তিন ভাইবোনের মাঝে শিপ্রা সবার বড়। ও বিএম কলেজে ইংরেজিতে অনার্স পড়ে। আমার মনে হয় একজন মানুষের উপলব্ধির দৃশ্যপটে মনোমুগ্ধকর রূপবতী বলে বিবেচিত সেই ললনা যার অঙ্গসৌষ্ঠব দেখার জন্য মনটা সারাক্ষণ আনচান করে। শিপ্রা তেমনই রূপমাধুর্যে ভরা একজন পরিপূর্ণ যুবতী। মাঝেমাঝে শুধু কুঠুরির ভেতর দিয়ে তার সামান্যতম যাতায়াতই আমার মতো একজন নিরস, নির্জলা, কাঠখোট্টা ও নিখাদ মানুষকে কিছুটা হলেও নাড়া দিয়ে ফেলে। ক্রমশ তার মায়াজালে সম্মোহিত হওয়ার উপক্রম হয়ে পড়ে। তখন স্যাটেলাইটে ক্যাটরিনা কাইফ প্রচারিত ভিট ব্যবহার প্রসার লাভ করেনি। এ জন্য তার পরিষ্কার, ঝকঝকে ও উজ্জ্বল বাহুতে ভ্রমরকালো লোমগুলো সুস্পষ্টভাবে দৃশ্যমান ছিল। তবু ফর্সা হাতের ওই অবাঞ্ছিত লোমগুলোই যেন আমাকে তীব্রভাবে ইন্দ্রিয়জ উম্মুখ করে তুলত।
সময় গড়িয়ে যায়। আবার শিপলু-কিসলুদের হাফ ইয়ারলি পরীক্ষা এসে দ্বারপ্রান্তে সমাগত হয়। ওর মা আমাকে পনের দিনের জন্য হোস্টেল ত্যাগ করে বাসায় অবস্থান করতে বলেন। যাতে ছাত্রদ্বয় সার্বক্ষণিক টিউটর সহযোগিতা পায়। প্রাথমিকভাবে মৃদু আপত্তি জানালেও শেষে গৃহকর্ত্রীর কথামতো ক’দিনের জন্য সামান্য কিছু লটবহর নিয়ে তাদের বাসায় উঠে পড়ি।
শিপ্রার ধারণা, আমি তাকে যথাযথ মূল্যায়ন করি না, এ জন্য তার ভেতরে জেদ চেপে বসে। মনে মনে ভাবতে থাকে, আমি একজন সচ্ছল পরিবারের সুন্দরী মেয়ে। আর কোথাকার কোন ফকিরের ছেলে আমাকে পাত্তা দেয় না। এ হতে পারে না। আমি তাকে দেখতে চাই। প্রয়োজনে মেঘনাদবধে আমাকে আরও কৌশলী হতে হবে। পড়ানোর ঘরেই আমাকে থাকতে দেয়া হয়। পাশের ঘরে শিপ্রা থাকে। একতলা বিল্ডিংয়ের দু’রুমের মাঝখানে নিশ্ছিদ্র পাকা দেয়াল। তবে দরজার চৌকাঠের একহাত ওপর দিয়ে ইলেকট্রিক ওয়্যারিং। ইলেট্রিক লাইন টানার সময় দু’রুমের মাঝের দেয়ালে কোয়ার্টার ইঞ্চি ব্যসের একটি পিভিসি পাইপ অতিক্রমণের ছিদ্র বিদ্যমান। যেটি অব্যবহার্যতার কারণে এখন ছোট ঘুলঘুলিতে পরিণত। সহসা কখনও কারো চোখ পড়ে না।
একদিন গভীর রাতে সুললিত নারীকণ্ঠের ঝর্ণাধারায় তন্দ্রার ভেতরে জেগে উঠি।
‘এই যে শুনছেন।’ বলে সেই ঘুলঘুলির কাছে এসে শিপ্রা বারকয়েক ডাক দেয়। আমি নিশ্চুপ থাকি।
‘জানেন কিসলুর জ্বরে টাইফয়েড ধরা পড়েছে।’
‘তাই নাকি? কেউ তো জানায়নি।’ মানবিক কারণে সচকিতভাবে প্রত্যুত্তর দিই।
‘আমি যে এভাবে জানিয়েছি, কাউকে বলবেন না।’
‘না না তা বলব কেন? আমি কী পাগল নাকি।’
শিপ্রা সাহসের সঙ্গে আর এক ধাপ এগিয়ে আচমকা বলে ফেলে, ‘আমি সামনে দিয়ে হাঁটি, কিন্তু কখনও কথা বলেন না কেন? আপনার এত দেমাগ কিসের? এড়িয়ে চলেন কেন?’
‘আমার কাজ টিউশনি করা। এখানে দেমাগ বা এড়িয়ে চলার কিছু নেই।’ বলে নিজের মনে স্বস্তি খুঁজি এবং চেয়ার থেকে নেমে আসি। শিপ্রাও চুপচাপ হয়ে যায়।
আমার বাহ্যিক উদাসিনতা এবং সহজবোধ্য জবাব তাকে হতাশ এবং বিমর্ষ করে তোলে। সে আবার ছুঁতো খুঁজতে থাকে। সুযোগ পেলেই আমার সামনে বডি ল্যাঙ্গুয়েজ ডেমোনেস্ট্রেশনের চেষ্টা করে। সবকিছুতে আমি নিরুৎসাহিত বোধ করি। ক’দিন পর আবার নিশুতি রাতে সেই ছোট পোর্টের সাহায্যে আমার দৃষ্টি আকর্ষণের চেষ্টা করে। ‘আপনি কী জানেন, আমি এসএসসি-ইন্টারে সায়েন্স পড়েছি।’ আমি নির্বাক থাকি।
‘আপনি কি কানে কম শোনেন।’ এবার তার ধাক্কায় আমার শ্রবণেন্দ্রিয় উৎকর্ণ হয়ে ওঠে। সাড়া না দিয়ে পারিনে।
‘বলুন কী বলতে চান।’
‘আপনার সঙ্গে বন্ধুত্ব করতে চাই।’ সোজাসুজি জবাব।
এভাবে অনেকক্ষণ তার সঙ্গে কথা বিনিময় হয়। এরপর মাঝেমাঝে। কখনও কখনও প্রতিরাতেই প্রিয় আলাপ হয়। ক্রমশ সে আমার কাছে প্রিয়দর্শিনী হয়ে ওঠে। দ্বিতীয় সহস্রাব্দ বর্ষের ঘটনা। তখনও সেলফোনের ব্যবহার প্রসার লাভ করেনি। একদিন সে জানান দেয়, ‘আমি আপনাকে একটি চিঠি দিতে চাই।’ আমি নিরুত্তর থাকলে সে আবার বলে, ‘আমি দেখে এসেছি- পড়ার ঘরে আপনার ইসহাক-নুরুন্নবীর যে পদার্থ বিজ্ঞান বইটি আছে, সে বইয়ের মহাকর্ষ-অভিকর্ষ অধ্যায়ের ২৩০ পৃষ্ঠায় চিঠিটি রাখা হবে।’
শিপ্রা লিখেছে
ভুল বানানে অনেকেই আমাকে উড়োচিঠি দিয়েছে। আমার নির্মল ও নিখুঁত চেহারা দেখে কেউকেউ ইভটিজিং করতেও ছাড়েনি। আমার জন্য ফুল নিয়ে অনেককে রাস্তায় দাঁড়িয়ে থাকতে দেখেছি। আমি সবকিছুই এড়িয়ে গেছি। আপনার অগ্রাহ্যতা, তাচ্ছিল্যতা আর পাত্তা না দেয়াই আমাকে বরবাদ করে দিয়েছে। এ ছাড়া আপনার সরলতাও আমাকে মুগ্ধ করেছে।
-ইতি
গোপনীয়তা রক্ষাকল্পে নাম উল্লেখ করেনি। চিঠি পড়ে আমি রোমাঞ্চে শিহরিত হয়ে উঠি এবং দূরদর্শিতার অভাবে বারবার পাঠশেষে সেখানেই রেখে দিই। পত্রপ্রাপ্তির পর দিনশেষে রাতেই সেই ঘুলঘুলিপথে তার সঙ্গে অনেক কথা হয়। শেষে সে প্রস্তাব দেয়, ‘আমার রুমের বাড়ির ভেতর দিকে বারান্দায় যে জানালা আছে, সেখানে আজ মাঝরাতে আপনার সঙ্গে দেখা করব, জরুরি কথা হবে।’
আমি সেই মাহেন্দ্রক্ষণের অপেক্ষায় সারা দিন মানসিকভাবে অস্থির সময় কাটাই। আমার ভেতর টানাপড়েন শুরু হয়ে যায়। হার্টবিট অশান্ত ও অস্থির হয়ে ওঠে। কী কথা হবে তার সঙ্গে? মুখোমুখি। এ চিন্তায় বিভোর হয়ে থাকি। উৎরোল মনে কেমন যেন উড়ুক্কু উড়ুক্কু ভাব এসে যায়। সারা দিন কোনো কাজে মন বসাতে পারি না। দিনভর দোলাচলের সময় পেরিয়ে রাত আসে এবং আসে সেই অভিপ্রেত, প্রার্থিত, প্রশমিত ও অপ্রীতিকর সময়।
‘তুমি এমন কেন? আর তোমাকে কখনও আপনি বলে ডাকব না।’ গভীর রাতে জানালার গ্রিল ধরে শিপ্রা বলতে থাকে।
‘ঠিক আছে। কিন্তু কী বলবে ? বল।’
‘চাঁদের আলোয় কিংবা ঘোর আঁধারে এসে প্রতিরাতে তোমার সঙ্গে বলব।’ বলতে বলতেই তার গ্রিলের ওপর রাখা হাত আমার হাতে লেগে যায়। তার হাতের স্পর্শে আমার শরীরের প্রাণচাঞ্চল্য ত্বরান্বিত হয়। আমি তার হাত দুটি দু’হাতের মুঠোয় নিই। সে এক অপ্রকাশ্য, অনির্বাচনীয় অনুভূতি। লিখে জানাতে রীতিমতো শব্দসংখ্যার সীমাবদ্ধতা। আমাদের আবেগতাড়িত চাপাকণ্ঠের আওয়াজ একসময় ওদের বাসার স্থায়ী, বয়স্কা ও বিশ্বস্ত পরিচারিকার কানে যায়। সে ভাড়ার ঘর থেকে বলতে থাকে- ‘চোর! চোর! চোর। বাসায় চোর আসতে আছে।’
পরিবেশ ঘোলাটে হওয়ার আগেই আমি আত্মপক্ষ সমর্থন করে বলি, ‘আমি গালিব। শিপলুর মাস্টার। কাশি ফেলার জন্যে বাইরে আসছিলাম।’ তবু পরিচারিকার শোরগোলে বাসার সবাই জেগে ওঠে। মালকিন শুধু বলে, ‘ওদিকের দরজা খুলে যেতে পারতে।’
সন্দেহের অবকাশে আবার উৎকণ্ঠিত সুরে জানায়, ‘তুমি আমাদের অতি বিশ্বস্ত ছেলে। এমন কোনো কাজ করবে না, যাতে আমাদের পরিবারের সম্মান বিনষ্ট হয়।’ আমি শুনে চুপসে যাই। চুপচাপ ঘরে গিয়ে শুয়ে পড়ি। কিন্তু ঘুম আসে না। সারা রাত তন্দ্রার ভেতরে ভোর হয়ে যায়।
পরদিন আমি নিয়মমাফিক পলিটেকনিক কলেজে যাই। ভদ্রমহিলা এক সময় অনুসন্ধিৎসু মন নিয়ে পড়ার ঘরে যান। হাতে পান কাক্সিক্ষত ইঙ্গিত অর্থাৎ পদার্থ বিজ্ঞান বইয়ের মহাকর্ষ-অভিকর্ষ অধ্যায়ে নামবিহীন শিপ্রার চিঠি। শুরু হয়ে যায় অভাবনীয় এক তুলকালাম কাণ্ড। আপসহীন দুঃসহ এক পরিস্থিতি। আমার অনুপস্থিতিতে সব ঝাল গিয়ে পড়ে শিপ্রার ওপর। তাকে দৈহিক ও মানসিকভাবে যন্ত্রণা দেয়া হয়। চলে একতরফা প্রতিরোধহীন নিপীড়ন। সব লাঞ্ছনা-গঞ্জনা, যাতনা সহ্য করার পরও শিপ্রা আমাকে বাঁচাতে তৎপর হয়। বিশ্বস্ত একটা কিশোর ছেলের মাধ্যমে সব ঘটনা জানিয়ে আমার কাছে হাতচিঠি পাঠাতে সমর্থ হয়। আমি আর ভয়ে তাদের বাসায় ফিরি না।
হোস্টেলে অবস্থান করতে থাকি। সমাপনী বর্ষের ছাত্র হওয়ার কারণে সহজেই ছাত্রাবাসে জায়গা পেয়ে যাই। পড়াশোনায় মনোনিবেশ করতে উদ্যত হই। মন শক্ত করে চুপচাপ থাকি। তার কথা ভুলে যাওয়ার চেষ্টা করি। ভুলতে পারি না। সময় গড়িয়ে যায়। শিপ্রাও পারিপার্শ্বিকতার চাপে যোগাযোগ রাখতে ব্যর্থ হয়। তার স্মৃতি মনের গহীনে প্রোথিত থাকলেও আমি বিস্মৃত হওয়ার প্রয়াস চালাই। সে ক্রমশ আমার স্মৃতিতে ধূসর পাণ্ডুলিপি হয়ে পড়ে। পড়াশোনার পাশাপাশি আশপাশে দু-একটা টিউশনি করতে থাকি।
প্রায় ছমাস পার হয়ে গেছে। শিপ্রার সঙ্গে কোনো ধরনের যোগাযোগ নেই। সবেমাত্র শেষ বর্ষ সমাপনী পরীক্ষা সম্পন্ন হয়েছে। এখন অনেকটাই নিজেকে স্বচ্ছন্দ, অপ্রতিহত এবং স্বাধীন মনে হচ্ছে। ছাত্রাবাসে বসে প্রায়শ নিরর্থক সময় কাটাই। কর্মহীন মগজে সমাপিত সময়ের নানা স্মৃতি এসে ভর করে। পড়াশোনার চিন্তা নেই, এ জন্য ক’দিন ধরে শিপ্রার কথা একটু একটু মনে পড়ে। তবু মনে মনে বাড়ি যাওয়ার প্রস্তুতি গ্রহণ করছি। এমন সময় এক বিকালে অপ্রত্যাশিতভাবে শিপ্রা বগুড়া রোডে আমার হোস্টেলে আসে। আমি তাকে দেখে বিস্মায়োৎফুল্ল হয়ে আবেগে তার হাত দুটি জড়িয়ে ধরি। চাপাকান্নায় কীর্তনখোলার সব জল এসে তার চোখে জমা হয়। আবেগ সামলে নিয়ে আমি বলি, ‘সেই তুমি এলে। আসলে তোমার তুলনা নেই। তুমি তো আমার জন্য অনেক কষ্ট, যন্ত্রণা সয়েছ।’
‘এখন ওসব কথা থাক। যে জন্য এসেছি, তাহল বাবা-মা আমার জন্য বর পছন্দ করেছেন। এখন তুমি কী করতে চাও।’
‘আমি দেশের বাড়ি গিয়ে বিষয়টি সবাইকে জানাব, কেউ রাজি না হলেও আমি ফিরে এসে তোমাকে নিয়ে প্রয়োজন হলে অজানার উদ্দেশ্যে পাড়ি দেব। ‘দেরি করলে বাবা-মা জোর করে বিয়ে দিয়ে দেবেন।’
‘তোমাকে ছেড়ে আর কখনও বুকের গভীরে কষ্ট পুষে রাখতে চাই না। তুমি আমার। একান্তই আমার।’ তার হাত দুটি ধরে অত্যন্ত আবেগে দৃঢ়তার সঙ্গে বলি, আজ বাড়ি যাব, আগামীকালই তোমার কাছে ফিরে আসব। হ
[পুনশ্চ : গল্পের শিরোনামটি কবি জীবনানন্দ দাশের ‘সাতটি তারার তিমির’ গ্রন্থের আকাশলীনা কবিতার ৯ম লাইন থেকে গৃহীত]

শীর্ষ খবর
সর্বশেষ খবর
জাতীয়
জঙ্গি অর্থায়নের 'হোতা' মোস্তাক খাঁ আটক
ঈদ যাত্রার আগাম টিকিটের স্লিপ গ্রহণ আজ থেকে
আন্তর্জাতিক
দাউদ ইব্রাহিমকে নিয়ে ঘুম হারাম গোয়েন্দাদের
‘ট্রাম্প ভাইয়া’র জন্য পাঠান হল ১০০১টা রাখি
রাজনীতি
ষোড়শ সংশোধনী বাতিলের রায় লজ্জার: এরশাদ
'তুফান রাজনের মতো কর্মী আমাদের প্রয়োজন নেই'
খেলা
বিপিএলের উদ্বোধনী অনুষ্ঠান মাতাবেন যারা
মিরাজ বিহীন ত্রিনবাগোর টানা দ্বিতীয় জয়
আইন সচিবের চুক্তিভিত্তিক নিয়োগের বৈধতা নিয়ে রিট
রোহিঙ্গা ডাকাতের আস্তানায় অভিযান, ১৭ অাগ্নেয়াস্ত্রসহ আটক ২
১৬ বছর পর মিলল নিহতের পরিচয়
অস্ট্রেলিয়ার সফর সুখকর হবে না: চ্যাপেল
সালমানের স্ত্রী সামিরা এখন কোথায় আছেন?
আইন সচিব আবু সালেহ শেখ মো. জহিরুল হকের চুক্তি ভিত্তিক নিয়োগের বৈধতা নিয়ে হাইকোর্টে রিট
বেনাপোলে ৩৫টি স্বর্ণের বারসহ আটক ১
বেফাঁস রাখির বিরুদ্ধে ফের গ্রেফতারি পরোয়ানা
মিরাজ বিহীন ত্রিনবাগোর টানা দ্বিতীয় জয়
মঙ্গলবারের ৩ হজ ফ্লাইট বাতিল
সাহিত্য সাময়িকী বিভাগের অারও খবর
রবীন্দ্রনাথ : শেষের কবিতার কবি
কী কথা তাহার সাথে
রিভেঞ্জ অব অ্যানালগ
মত প্রকাশে বইটি মোক্ষম অস্ত্র হয়ে উঠবে
স্বপ্নভ্রমণ জেরুসালেম যুদ্ধ, প্রেম, মিথ ও জাদুর দুনিয়া
আনন সাহিত্য আড্ডা
নতুন বই
কবির মৃত্যু
কেউটের আবাদ
ভালোবাসার পাখি
নিয়তির পরিহাস
ইন্দ্রনীলা
সুকুন
রাজেন্দ্রাণী
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
ইসলাম ও জীবন
সাহিত্য সাময়িকী
দশ দিগন্ত
আনন্দ নগর
খেলা
বাংলার মুখ
চাকরির খোঁজ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আইটি বিশ্ব
শিল্প বাণিজ্য
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
আইন সচিবের চুক্তিভিত্তিক নিয়োগের বৈধতা নিয়ে রিট       রোহিঙ্গা ডাকাতের আস্তানায় অভিযান, ১৭ অাগ্নেয়াস্ত্রসহ আটক ২       বেনাপোলে ৩৫টি স্বর্ণের বারসহ আটক ১       মঙ্গলবারের ৩ হজ ফ্লাইট বাতিল       টাঙ্গাইলে রাজন হত্যায় ১২ জনের মৃত্যুদণ্ড